Mozilla Firefox
Mozilla Firefox (транскрипция: Мозила Файърфокс, в превод: Огнената лисица на Мозила), обикновено наричан просто Firefox, е браузър с отворен код, създаден от доброволни сътрудници на фондацията Mozilla, известен в тестовата си фаза като Финикс и Mozilla Firebird. Базиран е на кода на Mozilla Application Suite.

Идеята на създателите му е сложността на ползване и размерът на програмата да се намали до минимум, като се премахнат програмите за електронна поща, нюзгрупи и HTML редактора, които са част от Mozilla Application Suite. Поради това, както и поради ефективното и бързо възпроизвеждане на уебстраници и многото възможности за разширения на функциите (написани също от доброволци), Firefox придобива значителен успех и постепенно взема част от пазарния дял на Internet Explorer.

Съществуват версии за Windows, macOS, GNU/Linux, OS/2, FreeBSD, Solaris и други операционни системи.

Браузърът използва layout енджина Gecko, разработван от програмистите на фондацията Mozilla под отворен код. Неговата разработка върви синхронно с тази на браузъра – всяка нова версия на Firefox идва с нова версия на Gecko.

Макар че бива ползван от много потребители още в тестовата си фаза, браузърът добива много широка популярност като алтернатива на Internet Explorer, след като излиза официалната версия през ноември 2004 г. За по-малко от 2 години той е свален от официалната страница повече от 200 милиона пъти.

Отличителни особености 
 Блокиране на изскачащи прозорци
 Поддръжка на подпрозорци (няколко страници в един прозорец)
 Повишена сигурност при сърфиране в Интернет
 Страничен панел за търсене, с възможност за добавка на машини за търсене и речници
 „Живи отметки“ () – механизъм за интеграция RSS емисии
 Широки възможности за настройки на поведението и външния вид
 Неголям размер на инсталационния файл (около 7 MB)
 Поддръжка на множество добавки, които представляват малки програми, предлагащи допълнителни функции към главната програма
 Инструменти за уеб разработчици
 Автоматично обновление както на самия браузър, така и на разширенията (след версия 1.5)
 Бързо търсене в страницата при писане на клавиатурата

По-стари версии 

Преди версия 2.0 има 6 издания. Те са:
 Firefox – 0.8; 0.9
 Firefox 1 – 1.0; 1.08
 Firefox 1.5 – 1.5; 1.5.0.12
Версия 0.8 ползва Gecko 1,6; Версии 0.9 – 1.08 ползват Gecko 1.7; Версиите 1.5 и 1.5.0.12 ползват Gecko 1.8

Версия 2.0 (24 октомври 2006 г.) 
Кодово име: Bon Echo

Ново във версия 2.0:
 Обновен интерфейс
 Вградена защита срещу кражба на лични данни (phishing)
 Разширени възможности за търсене
 JavaScript 1.7
 Нов инсталатор
 Други

Версия 3.0 (17 юни 2008 г.) 
Кодово име: Gran Paradiso

Ново във версия 3.0:
 Gecko 1.9 двигател за оформление на страниците, доближаващ се повече до W3C препоръките. Минава Acid2 теста
 Намаление на течовете на динамично заделена памет
 Графична библиотека Cairo, ускоряваща графичните функции
 Интерфейс Cocoa за MacOS X
 Нов изглед на мениджъра за файлове. Поддържа продължение на тегленията при прекъсване
 Нов изглед на мениджъра за добавки, включващ прозорец чрез който могат да се инсталират разширения директно от него
 Промяна в мениджъра на паролите
 Отметките се съхраняват в SQLite база от данни. Отметките съхраняват повече информация като „етикети“ и др.
 Адресната лента (наричана вече Awesomebar, „страхотна лента“ от англ.) позволява претърсване на изрази в адреса и в заглавието на въведените сайтове и отметки
 Видът на браузъра по подразбиране наподобяват цялостния вид на избраната операционната система
 Нов метод за докладване на програмни грешки, наречен Breakepad, разработен от Google и Mozilla

Версия 3.5 (30 юни 2009 г.) 
Кодово име: Shiretoko

Ново във версия 3.5:
 Обновен двигател за оформление на страниците
 Въведени са „аудио“ и „видео“ елементите, според спецификациите на HTML 5. Това позволява по-лесен и стандартизиран начин за създаване на Интернет страници, съдържащи видео и звук
 Възможност за вътрешно възпроизвеждане на свободните видео и звукови формати, Ogg Theora и Ogg Vorbis, без нужда от отделни програми. Това става чрез новите „аудио“ и „видео“ HTML 5 елементи
 Инструменти позволяващи по-голям контрол на личната поверителност в Интернет
 Подобрена производителност при възпроизвеждането на JavaScript
 Подобрена цялостна производителност
 Поддръжка на още други нови уеб технологии

Версия 3.6 (21 януари 2010 г.) 
Кодово име: Namoroka

Ново във версия 3.6
 Вградена поддръжка на персони
 Известия за остарели добавки
 По сигурна плъгин система
 Много промени по производителността

Версия 4.0 (22 март 2011 г.) 
Кодово име: Tumucumaque

Ново във версия 4.0:
 Нов интерфейс с меню, включващо всички елементи от нормалната меню лента (при Windows XP тази функция не е налична)
 Подобрени нотификации
 Групиране на подпрозорци
 Програмни подпрозорци
 Нов вид на мениджъра на добавки
 Интеграция с Firefox Sync
 Поддръжка на MultiTouch дисплей
 Поддръжка на HTML5, CSS3, WebM и WebGL
 Нова JavaScript платформа (JägerMonkey)

Версия 5.0 (21 юни 2011 г.) 
Излязла само 3 месеца след 4.0
Версия 5.0 е първата версия която е част от новата стратегия на Mozilla.

Ново във версия 5.0:
 Добавена е поддръжката на CSS анимации
 Подобрена поддръжка на стандартите: HTML5, XHR, MathML, SMIL и Canvas
 Подобрено е изпълнението на Javascript

Версия 6.0 (16 август 2011 г.) 

Версия 6.0.2 на Firefox излиза на 6 септември 2011 г.

Ново във версия 6.0:
 добавен е Scratchpad – интерактивна JavaScript среда
 добавено е ново Web Developer меню и там са преместени всички инструменти за уеб програмиране
 добавена поддръжка на window.matchMedia

Версия 7.0 (27 септември 2011 г.) 
Версия 7.0.1 на Firefox излиза на 29 септември 2011 г.

Ново във версия 7.0:
 Версия 7 използва до 50% по малко
памет благодарение на проекта „MemShrink“ главната цел, на който е да намали употребата на RAM памет от браузъра. Проекта въвежда също така и специална страница – about:memory, от която може да бъде извършван подробен мониторинг на използваната памет от браузъра.

Версия 8.0 (8 ноември 2011 г.) 
Версия 8.0.1 на Firefox излиза на 21 ноември 2011 г.

Ново във версия 8.0:
 Промени в управлението на добавките, особено тези от трети страни.

Версия 9.0 (20 декември 2011 г.) 
Версия 9.0.1 на Firefox излиза на 21 декември 2011 г.

Ново във версия 9.0:
 Нови възможности като Type Interface който увеличава производителността на JavaScript с до 30%
 Подобрена интеграция на теми за Mac OS X Lion
 Добавено two finger swipe управление за Mac OS X Lion
 Добавена поддръжка за „Do not track status via JavaScript“
 Поправени много грешки

Версия 10.0 (31 януари 2012 г.) 
Версия 10.0.1 излиза 10 февруари 2012; 10.0.2 – 16 февруари 2012 г..

Ново във версия 10.0:
 Нов интерфейс за гледането на HTML 5 видеа на цял екран
 Подобрени инструменти за разработчици

Версия 17.0 (20 ноември 2012 г.) 
Версия 17.0 излиза и в ESR (Extended Support Release – рилийз с удължена поддръжка) вариант.

Версия 20.0 (2 април 2013 г.) 
За пръв път се появява новият изглед на Download Manager-а.

Промяна на издаването на версиите 
През 2011 г. от Mozilla промениха реда на версиите.

Първоначално версиите излизаха в ред 3.02, 3.03 и т.н.

Но от 2011 г. вече версиите са само основни, тоест 4, 5, 6.

Linux 

Повечето дистрибуции на Linux имат вграден Firefox и не се налага да се инсталира такъв. Обикновено Firefox е браузър по подразбиране. Дистрибуции с вграден Firefox: Ubuntu, Kubuntu, Slackware, Linux Mint и др.

Вижте също 

 Уикипедия:Браузъри, за настройки на Firefox за улеснения при работата в Уикипедия
 Клавишни комбинации в Wikibooks

Източници

Външни препратки 
 Официален сайт 
 Разширения и визуални теми за Mozilla Firefox
 Съвети и настройки за начинаещи потребители
 Сваляне на Mozilla Firefox на български език
 Статия: Над 19% от потребителите у нас са ползвали Firefox 
 Статия: Firefox продължава надпреварата с IE 
 Видео манифест на Mozilla Firefox в YouTube

Mozilla
Браузъри
Софтуер от 2004 година